UGARTE ZUBIZARRETA (EH Bildu, 2018-04-12):
Bueno, arratsalde on denoi.
Labur-labur egingo dut, izan ere adostasuna dago puntu honetan alderdi guztion artean eta, beraz, beno, poztekoa da.
Nerea Llanosek esplikatu ditu esplikatu beharreko guztiak, zein izan den proiektu honen eboluzioa, zeintzuk izan diren zailtasunak, eta ez daukat askoz gehiago gehitzeko.
Esan nahi nukeena da azkenean, badakigu azpiegitura hauek egitea oso garestia dela, bai eraikuntza proiektuak egitea oso garestia dela, eta zeresanik ez proiektu hauek egitea bera, exekutatzea.
Oso proiektu garestiak izaten dira eta instituzio ezberdinen aurrekontuen portzentai oso altuak eramaten dituzte, eta beraz nik beti esaten dut azpiegitura bat egin baino lehenago oso ondo pentsatu behar dela, eta oso ondo irudikatu behar dela zeintzuk diren lehentasunak, ezta? Kasu honetan Bizkaiako lehentasunak.
Eta hor beti aztertu behar dugula zein den coste-beneficio, benefizio soziala, ingurumenekoa eta abar. Eta pixka bat elementu guzti horiek kontutan edukita, iruditzen zitzaigun metro linea hau lehentasunezkoa izan behar zela.
Lehentasunezkoa izan behar zela ba jende askori eragiten diolako, 70.000 pertsonari eragiten dielako, badaukatelako mugikortasun behar bat eta zailtasun batzuk, Bilbon ubikatua dauden tokian egonda ere zailtasun dezente dituztelako mugitzeko, eta autobus sistema ezberdinak erabili behar dituzte, eta zentzu horretan nahiko marjinatuak izan dira instituzioen inbertsioetatik, eta uste genuen lehentasun sozialari begira, ezinbestekoa zela L-4 linea honi ematea lehentasuna, beste batzuen aurrean.
Eta egia da kezkaz ikusten genuela Tapia andereak L-3 linearen luzapena La Palomaraino eramateari ba lehentasuna emate eta abar. Eta hor bazegoela nolabaiteko tentaldi bat ba baloia atzera bota, atzera bota eta beste urte batzuetara botatzeko.
Orduan, ikustea, alde batetik, konpromiso serioa dagoela eta batik bat Jaurlaritza sostengatzen duten taldeen partetik ba proiektu konstruktiboari, orain proiektu informatiboari eta gero proiektu konstruktiboari garrantzia emango zaiola, partida presupuestario bat, hau da, aurrekontuan jasoko dela.
Zeren gauza bat da garrantzi politikoa, baina denok dakigu garrantzi politikoaren translazio praktikoa aurrekontu proiektuan jasotzea dela, ezta? Eta orduan, gaur lortu den emendakin honekin ikusten dena da ba 2019ko aurrekontuan jasota egongo dela eraikuntza proiektua lehenengo fase horrena.
Gainera, jasota geratu da guk egindako enmienda de adición deritzona, hau da, parte-hartze prozesu baten bitartez egitea, zeren gainera, Llanos andereak esplikatu duen bezala, herritar horiek, auzotar horiek oso aktiboak dira, eta parte hartzeko gogoa daukate, eta uste dugu gainera mota honetako azpiegitura handiak egiten direnean, inbertsio handikoak egiten direnean, herritarren parte hartzea ezinbesteko elementu bat dela, ikusten dugu hori ere jasota geratu dela eta, beraz, beno, ba poztekoa dela.
Estudio informatibo hori egin behar da, trazatua, zein izango den trazatua, zeintzuk diren zailtasun teknikoak, alternatibak eta abar horiek ondo aztertu 2018an eta 2019an jada proiektu konstruktiborako diru partida zehatza jartzea eta hori jada 2019rako burututa egotea ba albiste pozgarria dela.
Beraz, gaurkoz ba zoriontzea talde guztiei. Eta besterik ez.